izzako/sundanese-pixelgpt huggingface dataset:
Sok komo ari dipakébonan mah, alatan penyerbukanana dibantuan ku angin
Siki kiurat biasa kapanggih dina séréal, sabab di kebon-kebon ieu tutuwuhan téh ngagalaksak
Di bawa ka Amérika Kalér nalika kolonisasi ku bangsa Éropa
Urang Amérika pituin nyebutna "Tapak Jalma Bulé", sabab aya di mana waé aya urang bulé
Daun kiurat bisa didahar, utamana nu ngora, malah sok dipaké natambaan kasakit
Di antarana waé pikeun ngubaran tatu
Kiurat dina basa Inggris, di antarana dipikawanoh maké sebutan "Broadleaf Plantain", "Broad-leaved Plantain", "Cart Track Plant", "Dooryard Plantain", "Greater Plantago", "Healing Blade", "Hen Plant", "Lambs Foot", "Roadweed", "Roundleaf Plantain", "Waybread", "Wayside Plantain", "White Man's Foot"
Angsana ("Pterocarpus indicus)" nyaéta tuwuhan nu daunna murudul dina mangsa nu tangtu nu mangrupa spésiés "Pterocarpus" nu asalna ti Asia Tenggara, Australasia kalér, jeung kapuloan Samudra Pasifik, Kamboja, Cina paling kidul, Timor Timur, Indonésia, Malaysia, Papua, Filipina, Kapuloan Ryukyu, Kapuloan Solomon, Thailand, jeung Viétnam
Angsana mangrupa tuwuhan gedé anu jangkungna bisa ngahontal 30–40 m, kalayan diaméter tangkalna bisa nepi ka 2 m. Panjang daunna 12–22 cm
Kembangna dihasilkeun dina ranggeuyan nu panjangna 6–13 cm sarta ngandung sababaraha kembang; kembangan ti bulan Pébruari tepi ka Méi di Filipina, Bornéo jeung Malaysia
Kembangna rada seungit sarta makuta kembangna boga warna konéng atawa jingga semu konéng
Buahna saperti kacang nu diaméterna 2–3 cm nu dikurungan ku jangjang membran datar nu diaméterna 4–6 cm anu ngabantuan panyebaranana ngaliwatan angin
Ieu jangjang ngandung hiji atawa dua binih nu asak dina jero waktu 4-6 bulan, sarta warnana jadi coklat mangsa garing
Kai angsana anu teuas, tur kelirna beureum, tahan ku rinyuh sarta kaambeuna seungit érmawar
Ieu kai dipaké pikeun dékorasi jeung nyieun furnitur
Kembang angsana dimangpaatkeun salaku sumber madu sedengkeun daunna digunakeun pikeun sampo
Kembang jeung daunna bisa didahar
Ieu tuwuhan ogé jadi sumber résin
Dina pangubaran tradisional, angsana dipaké pikeun merangan tumor lantaran ieu tuwuhan ngandung polipéptida dina daunna
Ékologi jeung sumebar
Teu saperti anggota génus "Pterocarpus" lianna anu mikaresep wilayah ugahari, angsana mikaresep lingkungan leuweung hujan tropika
Sacara alami, ieu tangkal bisa kapanggih di Burma beulah kidul, ngaliwatan Asia Tenggara jeung Kapuloan Nusantara nepi ka Pasifik kulon, kaasup di Cina kidul, Kapuloan Ryukyu, jeung Kapuloan Solomon
Di Jawa, baheula loba angsana anu tumuwuh di leuweung kalawan élevasi 500 méter di luhureun beungeut sagara, utamana di Jawa Tengah jeung Jawa Timur
Di Kalimantan tumuwuh di ranca deukeut basisir jeung sapanjang walungan
Buahna anu kolot jeung ngagaringan, sumebarna ku angin, cai, jeung arus laut
Angsana biasana dipelak ku lantaran réa kagunaan
Ieu tangkal bisa dipelak tina siki atawa diseték tina rantingna
Upama diseték, angsana gancang tumuwuhna
Ku sabab ieu sipat, mangka angsana loba dipelak
Ayeuna angsana geus sumebar nepi ka Afrika, India, Sri Langka, Taiwan, Okinawa, Hawaii jeung Amérika Tengah
Urang Sunda mindeng méré ngaran patempatan ku ngaran tuwuhan, Di antara tempat anu dingaranan ku ngaran tuwuhan angsana nyaéta:
Lokatmala (Artemisia vulgaris) nyaéta tutuwuhan ti genus "Artemisia", nu asalna pituin Éropa, Asia, jeung Afrika kalér, tapi kiwari malah geus ngagalaksak di Amérika Kalér
Biasana tumuwuh di taneuh nu euyeub nitrogén, kayaning di lahan-lahan nganggur jeung sisi-sisi jalan
Lokatmala téh tutuwuhan terna taunan nu jangkungna ka 1–2 m (kadang 2,5 m)
Daunna panjang (5–20 cm), héjo kolot, rada méncos, bagian handapna buluan bodas
Kembangna nu laleutik (panjang 5 mm) bijil bulan Juli nepi ka Séptémber, sok diseuseup ku sababaraha spésiés Lepidoptera (kukupu)
Lokatmala ngandung tujona anu toksik, ku kituna kudu disingkahan utamana ku wanoja nu keur kakandungan
ku sabab ngandung racun, kiwari lokatmala tara dituang, najan sacara tradisional sok dipaké pikeun natambaan kasakit
Daun jeung kuncup kembang lokatmala sok dipaké ngabungbuan gajih, daging, jeung lauk
Di Jérman, katelahna Beifuß, lokatmala sok dipaké ngabungbuan daging soang, utamana beuleum soang dina idangan natalan
Di Koréa jeung Jepang, lokatmala dipaké pikeun ngahéjoan kuéh ketan/sangu dina rupa-rupa kariaan sarta ngabungbuan angeun
Gunana pikeun natambaan kasakit gumantung di mana tumuwuhna
Serbuksari kembang lokatmala bisa ngabalukarkeun asma jeung "rhinitis" alérgik (Ing
"hay fever"), utamana di Éropa Kalér, Amérika Kalér, jeung sabagian Asia
Serbuksari lokatmala paling jauh hiber nepi ka kira 100 m, lolobana hiber jam 9-11-an
Masarakat di Finlandia biasa nyegah ieu alérgi ku cara ngabaseuhan tangkalna, antukna sumebarna teu pati jauh
Eurih (Imperata cylindrica) nyaéta hiji spésiés jukut ti genus "Imperata", subfamili Panicoideae, supertribe Andropogonodae, tribe Andropogonéae
Eurih mibanda ngaran daérah nu béda-béda: "laturui" (Aceh), "lalang" (Melayu), "alang", (Minangkabau), "kambengan" (Jawa), reja (Makasar), "padanga" (Gorontalo), "gombur" (Papua)
Jukut eurih miboga ciri anu khas pisan, di mana tungtung atawa pucuk dauna nyungcung saperti cucuk
Batangna pendék nangtung ka luhur jeung aya kembangan
kembangna kadang warna beureum kaunguan
eurih biasana tumuwuh jangkung antara 0,2 nepi ka 1,5 méter bisa ogé leuwih
daunna ngagaris saperti pita panjang jeung tungtungna nyungcung, di mana pangkalna heureut saperti talang anu panjangna 12–80 cm
tungtungna kasar pisan bari rérégéan, bulu panjang dina pangkalna, tulang daunna lébar
Eurih bisa gancang réproduksi, maké binih-binihna anu gancang sumebar kabawa angin, atawa liwat rimpangna anu nembus gancang kana taneuh anu gembur
Lalawanan jeung asumsi umum, eurih teu resep tumuwuh dina taneuh anu miskin, garing atawa loba batuan
Jukut ieu resep kana taneuh anu cukup subur, loba kakeunaan cahya panon poé nepi ka rada iuh , dina kaayaan lembap atawa garing
di taneuh-taneuh anu becrek atawa kakeueum, atawa anu osok kaiuhan, eurih ogé henteu daékeun tumuwuh
gulma ieu bakal langsung nempatan urut leuweung anu ruksak sarta kabuka, sésa kebon, sawah anu garing, sisi jalan jeung sajabana
di sababaraha tempat kawas kitu eurih bisa tumuwuh nguasaan sarta nutupan aréal anu lega
Nepi ka skala nu tangtu, kahuruan végétasi bisa ngarangsang perkembangan eurih, pucuk-pucuk eurih anu tumuwuh sanggeus kahuruan dipikaresep ku sasatoan tukang dahar jukut, nepi ka lahan sésa kahuruan sajinis ieu osok dipaké salaku tempat buburu
Eurih sumebar sacara alami ti mimiti India nepi ka Asia Wétan, Asia tenggara, éropa, Amérika, Afrika, sarta di sabagian kapuloan
Tatapi ku lantaran sifat pasifna éta, teu loba tempat-tempat eurih éta dianggap salaku gulma anu ngarépotkeun
Sababaraha sanyawa kimia nu dipibanda dina tangkal eurih: "Manitol, sakarosa, glukosa, silosa, fruktosa, asam malat, asam sitrat, asam oksalat, kaiksol, arundoin, silindrin, fernenol, simiarenol, dan anemonin."
Sifat kimiawi jeung éfék "farmakologis" : ngubaran saluran kahampangan ("kantong kemih radang jeung batu ginjal"), nurunkeun panas keur galingging, sarta ubar pikeun raheut jeung sariawan sangkan getihna gancang saat
Eurih osok dimangfaatkeun pikeun ngajaga lahan terbuka nu gampang keuna érosi
eurih boga kamampuan gancang tumuwuh, jalinan rimpang eurih anu aya dina taneuh, jeung rapetna daun-daun eurih jadi pangjaga anu alus
Di Indonésia wetan saperti Bali, daun eurih sok digaringkeun pikeun jadi bahan baku hateup imah atawa wangunan liana
Salian ti éta, bisa ogé dipaké mulsa pikeun ngajaga taneuh di lahan tatanén
Pacing (Costus speciosus) nyaéta hiji spésiés ti genus "Costus" nu pituin Asia Tenggara, utamana Kapuloan Sunda Gedé Indonésia
Bédana ti jahé biasa nyaéta ukur boga sabaris daun anu susunanana murilit (nypiral)
Sumebarna ku dua cara: aséksual maké rimpangna jeung séksual maké sikina (disebarkeun ku manuk mun didahar buahna)
Lian ti salaku tutuwuhan pituin pulo-pulo Pasifik, di wewengkon séjén ogé kiwari mah loba, kayaning di Kapuloan Cook, Fiji, jeung Hawai
Di India, pacing dipelak pikeun natambaan kasakit jeung pikeun hiasan
Dina Ayurwéda, rimpang pacing dipaké natambaan kasakit muriang, asma, bronhitis, jeung inféksi cacing pita
Osmosis nyaéta prosés difusi hiji pelarut (biasana cai) ngaliwatan mémbran semiperméabel, ti larutan anu kadar zat nu larutna handap (poténsi cai gedé) ka larutan anu kadar zat nu larutna leuwih luhur (poténsi cai leutik) dina hiji gradién kadar solutna
Ieu téh mangrupa prosés fisika, nu mana pelarutna pindah - tanpa asupan énérgi - nembus mémbran semiperméabel (perméabel pikeun pelarutna, tapi henteu pikeun zat nu larutna) anu mindingan dua larutan anu béda konséntrasina
Windows 7 nyaéta sistem operasi komputer anu dikaluarkeun ku Microsoft dina taun 2010
Windows 7 ngagantikeun Windows Vista
Acéh Tengah nyaéta hiji kabupatén di Propinsi Daérah Istiméwa Acéh
Sabagéan gedé pangeusina asalna ti Suku Gayo
Aceh Tengah kasohor ku ayana Situ Laut Tawar
Atu Lintang 2
Jagong Jeget 7
Kute Panang 10
Laut Tawar 11
Rusip Antara 14
Silih Nara Bupati
Bupati nu ayeuna nyaéta Ir
H. Nasaruddin, MM dilironkeun Drs
H. Sahbuddin, BP nu dilantik Gubernur Nanggroe Aceh Darussalam kaping 3 April 2007
H. Nasaruddin, MM lahir di Takengon, 17 Juli 1957
Pendidikan terakhir S-2 Program Manajemen Universitas Syiah Kuala Banda Aceh
Wakil Bupati nyaéta Drs
H. Djauhar Ali
Objek wisata di Aceh Tengah nyaéta Situ Laut Tawar, Pantan Terong (pamandangan), Taman Buru Linge Isaq (berburu), Gua Loyang Koro, Loyang Pukes, Loyang Datu, Burni Klieten (hiking), dan Krueng Peusangan (rafting)
Dina fisika, fusi nuklir (réaksi térmonuklir) nyaéta hiji prosés di mana dua inti atom ngahiji, ngawangun inti atom anu leuwih badag sarta ngaleupaskeun énergi
Fusi nuklir mangrupa sumber énergi anu ngabalukarkeun béntang suminar, sarta Bom Hidrogen butu ngabeledug
Sanjata nuklir nyaéta sanjata anu ngagunakeun prinsip réaksi fisi nuklir jeung fusi nuklir
Prosés ieu merlukeun énergi anu gedé pikeun ngagabungkeun inti nuklir, sanajan élemen anu panghampangna, hidrogén
Tapi fusi inti atom anu hampang, anu ngawangun inti atom anu leuwih beurat sarta ngahasilekun neutron bébas, baris ngahasilkeun énergi anu leuwih gedé batan énergi anu diperlukeun pikeun ngahijikeun maranéhanana—hiji réaksi éksotérmik anu bisa nyiptakeun réaksi nu jadi kumanéh
Énergi anu dileupaskeun dina réa réaksi nuklir leuwih gedé batan réaksi kimia, alatan énergi pangiket anu napelkeun dua inti atom jauh leuwih badag batan énergi anu nahan éléktron tina inti atom
Contona, énergi ionisasi anu dihasilkeun tina panambahan éléktron kana hidrogén nyaéta 13.6 éléktronvolt—leuwih leutik hiji pér sajuta tina 17 Mev anu dileupaskeun ku réaksi D-T kawas gambar di gigir
Dina fisika, fisi nuklir nyaéta hiji prosés di mana inti atom beulah alatan ditubruk ku atom séjénna, sarta ngahasilkeun énergi jeung atom-atom anyar anu boga massa leuwih leutik
Réaksi-réaksi fisi anu kacia dipikawanoh
Hasil tina réaksi fisi uranium, rupa-rupa, ngahasilkeun atom-atom anu boga massa leuwih leutik, kawas: Ba, Kr, Zr, Te, Sr, Cs, I, La sarta Xe, kalayan massa atom masing-masing kira-kira 95 jeung 135
Sedengkeun, hasil tina réaksi fisi plutonium, miboga massa atom kira-kira 100 jeung 135
Rata-rata réaksi fisi dina Uranium-235 (U-235) jeung Plutonium-239 (Pu-239) anu dilantarankeun ku neutron
neutron + U-235 -&gt; (atom-atom anu leuwih leutik) + 2.52 neutron + 180 Mev neutron + Pu-239 -&gt; (atom-atom anu leuwih leutik) + 2.95 neutron + 200 Mev Sawatara conto: n + U-235 -&gt; Ba-144 + Kr-90 + 2n + 179.6 Mev n + U-235 -&gt; Ba-141 + Kr-92 + 3n + 173.3 Mev n + U-235 -&gt; Zr-94 + Te-139 + 3n +
Zr-94 + Te-139 + 3n + 172.9 Mev n + U-235 -&gt; Zr-94 + La-139 + 3n + 199.3 Mev
Quang Binh nyaéta hiji propinsi nua ya di Vietnam
Di beulah kaléreunnana wawtesan jeung Bac Trung Bo
Ali Sadikin () nyaéta saurang létnan jéndral KKO-AL (Korps Komando Angkatan Laut) anu ditunjuk ku Présidén Soekarno jadi Gubernur Jakarta dina taun 1966
Saméméhna, manéhna kungsi nyekel kalungguhan minangka Deputi Kepala Staf Angkatan Laut, Menteri Perhubungan Laut Kabinét Kerja, Menteri Koordinator Kompartemen Maritim/Menteri Perhubungan Laut Kabinét Dwikora sarta Kabinét Dwikora anu disampurnakeun di handapeun pupuhu Présidén Soekarno
Ieu jabatan aya patalina jeung pendidikan Ali Sadikin ti Sekolah Tinggi Pelayaran
Ali Sadikin jadi gubernur anu pohara ngarakyat sarta dipikacinta rahayatna
Alatan éta manéhna digero akrab ku nu nyicingan dayeuh Jakarta kalawan panggero "Bang Ali" samentara pamajikanana, Ny
Nani Sadikin, saurang dokter huntu, digero "Mpok Nani"
Bang Ali dipilih ku Présidén Soekarno sabab boga sipat heuras, gedé kawani, jeung bisa teges dina unggal kawijakan
Ali Sadikin nyaéta gubernur anu pohara gedé jasana dina ngembangkeun Jakarta jadi hiji dayeuh metropolitan anu modérn
Dina kapamingpin manéhna Jakarta ngalaman réa parobahan alatan proyék-proyék pangwangunan buah pikiran Bang Ali, kawas Taman Ismail Marzuki, Kebon Sato Ragunan, Proyek Senen, Taman Impian Jaya Ancol, Taman Ria Monas, Taman Ria Rumaja, dayeuh satelit Pluit di Jakarta Kalér, pelestarian budaya Betawi di wewengkon Condet, dll
Dina salah sahiji buku anu judulna “Bang Ali: Demi Jakarta 1966-1977,”Ali Sadikin ngomong lalu lintas di Jakarta teu paruguh
Lalu lintas bisa kitu sabab nu nyupiran mobil jeung motor sarua teu sopan tepi ka loba nu ngalanggar
Harita basa ngajabat gubernur, Bang Ali manggihan supir trek ngajalankeun mobil bari ngebut teu paruguh
Nempo kitu, diudag éta supir nepi ka bisa kapanggih Geus dititah eureun, tuluy Bang Ali ngatampiling beungeut éta supir
Kajadian éta nempokeun sakitu tegesna gubernur Jakarta harita dina nyieun kawijakan
Bang Ali ogé nyetuskeun pesta rahayat saban taundina poé nanjeurna dayeuh Jakarta, 22 Juni
Babarengan jeung éta sagala rupa aspék budaya Betawi dihirupkeun deui, kawas kerak telor, ondel-ondel, lenong sarta topeng Betawi, jst
Manéhna ogé sempet mikeun perhatian ka kahirupan para artis kolot di dayeuh Jakarta anu waktu éta réa ngamukim di wewengkon Tangki, ku kituna wewengkon kasebut dingaranan Tangkiwood
Sajaba ti éta, Bang Ali ogé ngayakeun Pekan Raya Jakarta anu waktu éta leuwih dipikawanoh kalawan ngaran "Jakarta Fair", minangka sarana hiburan sarta promosi dagang industri barang sarta jasa ti sakumna nagara, komo ogé ti luar nagri
Ali Sadikin junun ngabenerkeun sarana transportasi di Jakarta kalawan ngadatangkeun réa beus kota sarta nata trayékna, sarta ngawangun halteu (tempat nungguan) beus anu merenah
Dina kapamingpinan Bang Ali, Jakarta sababaraha-kali jadi nu nyalanggarakeun Pekan Olahraga Nasional (PON) anu nganteurkeun kontingén DKI Jakarta jadi jawara umum salila sababaraha-kali
Salah sahiji kawijakan Bang Ali anu kontrovérsial nyaéta ngembangkeun hiburan peuting kalawan sagala rupa klab peuting, ngizinan diayakeunana perjudian di dayeuh Jakarta kalawan mungut pajegna pikeun pangwangunan dayeuh, sarta ngawangun kompléks Kramat Tunggak minangka lokalisasi palacuran
Dina kapamingpinanana ogé diayakeun pamilihan Abang sarta Noné Jakarta
Mangsa kalungguhan Ali Sadikin lekasan dina taun 1977, sarta manéhna digantikeun ku Létjén
Sanggeus ngandeg ti jabatanna minangka gubernur, Ali Sadikin tetep aktip dina nyumbangkeun pikiran-pikiranna pikeun pangwangunan dayeuh Jakarta sarta nagara Indonésia
Hal ieu mawa ka posisi kritis minangka anggota Petisi 50, hiji jumplukan anu diwangun ti inohong-inohong militer sarta swasta anu kritis ka pamaréntahan Présidén Soeharto
Bang Ali maot di Singapura, Salasa, 20 Méi 2008
Manéhna ninggalkeun 5 urang anak lalaki sarta pamajikan kaduana anu ditikah sanggeus Nani miheulaan maot
Layonna dikurebkeun di TPU Tanah Kusir
Transformers mangrupa salah sahiji carita fiksi ciptaan Hasbro
Carita utamana nyaéta perang antara dua ras robot, Autobots sareng Decepticons
Asal maranéhna ti planet Cybertron, anu saterasna nyasar ka Bumi
Sadaya robot Transformers tiasa robih janten beragam barang sapertos mobil, alat-alat rumah tangga, sareng peralatan militer
Mottona nyaéta: "More Than Meets the Eye" sareng "Robots in Disguise"
Sadaya seri sareng waralaba Transformers nu aya ayeuna mangrupa sekuel tina versi asli taun 1984
Generasi 1 (1984-1992)
Aslina, Transformers mangrupa seri cocooan Jepang taun 1970-an, anu namina Microman jeung Diaclone
Hasbro teras meser éta hak cipta kaduana, teras dijual deui ka Takara ti Jepang
Konsép utama G1 nyaéta pertarungan abadi Autobots nu dipimpin Optimus Prime ngalawan Megatron ti Decepticons
Mimitinamah sadayana perang di Cybertron, tapi ku sabab di Cybertron tos ancur, para Autobots ngalih ka Bumi, di pengkereuna Decepticons nuturkeun sambil teras néangan kasempatan jang ngancurkeun Autobots Basis utama serial Transformers G1 seseurna tina komik terbitan Marvel
Perbédaanna alit pisan antara komik jeung serial TV
Contona di komik Shockwave téh pamimpin Decepticons, tapi di serial TV, anjeunna janten anak buah Megatron anu loyal
Teras Dinobot dina versi TV kaasup sub grup Autobots, tapi dina komik maranéhna independen
Lainna, Optimus Prime ceuk versi komik mah diciptakeun tina Création Matrix, tapi dina versi TV, nu nyiptakeun Optimus Prime téh ternyata Alpha Trion
Taun 1986, ku kasuksesan tina serial TV Transformers, pihak Hasbro teras ngarilis film anu judulna
Dina pilem ieu, Matrix anu aya di Optimus Prime ngalih ka Ultra Magnus, teras dicaritakeun, Optimus Prime téh pupus
Matrix anu aya di Ultra Magnus sempat direbut ku Galvatron, teras robot ngora anu namina Hot Rod ngawanikeun diri ngalawan Galvatron jang ngarebut deui Matrix
Anjeunna berhasil, teras éta Matrix téh dianggo, ngarobih Hot Rod janten Rodimus Prime
Taun 1987, pihak Takara Jepang nyobian ngadamel serial baru, ku sabab di versi Amerika serial TV na seep episodena
Di Jepang, nami serial anu baru téh nyaéta , diteraskeun ku sekuelna nu berjudul , , sareng
Di Amerika, sanajan serial TV na tos tamat, pihak Marvel tetep neraskeun carita dina bentuk komik
Di Indonésia, serial TV Transformers G1 mimiti abus taun 1995, diputer di RCTI
Teras di sasih November 2007, serial ieu diputer ulang di ANTV sampai Agustus 2008
Generasi 2 (1992-1995)
Versi anu ieu mangrupa carita terasan ti G1
Mimiti dirilis taun 1993 dengan jumlah buku komik anu mencapai 12 edisi
Di Inggris, anu rada benten jalan caritana jeung di Amerika, buku komik anu terbit jumlahna lima edisi
Beast Wars/Machines (1996-2001)
Versi anu ieu, rada benten jeung diragukeun katerkaitanna jeung versi G1, dirilis taun 1996
Ayeuna anu janten bahan carita nyaéta dua grup laluhur Autobots sareng Decepticons
Laluhur Autobots namina Maximals, dipimpin ku Optimus Primal
Samentara laluhur Decepticons namina Predacons, dipimpin ku Megatron
modél parobihan robot nu aya di versi ieu seseurna jaranten binatang purba
Ceuk dua pangarang carita utamana, Bob Forward sareng Larry DiTillio, carita Béast Wars sabenerna mah masih aya kaitan jeung versi G1
Sabab dina versi serial G1, Autobots jeung Decepticons dongkap ka Bumi opat juta tahun sateuacan taun 1984
Di Indonésia, serial TV na mimiti diputer taun 1999 di stasiun TV SCTV, tapi ayeuna serial ieu teu acan pernah diputer ulang deui
Robots in Disguise (2000-2002)
Kali pertama ieu, serial TV Transformers dijieun ku pihak Jepang anu saterasna diimpor ka Amerika Serikat
Jumlah episodena aya 39
Jalan caritana ngisahkeun Megatron anu nyiptakeun Decepticons keur ngabantuan Predacons
Saleuwihna, carita dina Robots in Disguise masih neraskeun tina Béast Wars
Optimus Prime muncul deui dina ieu serial, ngabantuan Optimus Primal
Unicron Trilogy (2002-2006)
Tilu serial TV anu anyar, nu dikarang ku Aaron Archer, dirilis antara taun 2002 nepi ka taun 2006
Tilu serial éta téh masing-masing judulna nyaéta, , , sareng
Serial TV anu tilu etateh minangkanamah bagian tina kerjasama antara Hasbro Amerika sareng Takara Jepang
Transformers: Armada jalan caritana ngisahkeun perang Autobots lawan Decepticons anu nyeret ras minoritas nu namina Mini-Con abus kana peperangan
Teras dina Transformers: Energon jalan caritana masih neraskeun perang Autobots lawan Decepticons nu ditambihan ku abusna anggota-anggota Mini-Con ka Autobots atanapi Decepticons
Atuh dina Transformers: Cybertron, anu gambar animasi robotna tos nganggo animasi CGI, jalan caritana ngisahkeun usaha Megatron ngawasai dunya, nu akhirna gagal ku sabab Autobots, Decepticons, sareng Mini-Con kerjasama ngeureunkeun usaha Megatron
Franchise film (2007-…)
Pertengahan 2007, Transformers diangkat kana layar lebar jang kadua kalina
Tapi dina nu versi ieu, sanes film animasi deui, tetapi digentoskeun ku perpaduan antara jalmi nyata sareng animasi komputer
Salajengnamah carita dina versi film masih sami jeung dina versi-versi sateuacanna, nyaéta perang Autobots versus Decepticons
Di 2009 engke, film sekuel Transformers 2007 bakal dirilis, judulna
Transformers: Animated (2008-…)
Sadinten saatos Natal, tepatna tanggal 26 Desember 2007, channel TV kartun, Cartoon Network, ngamimitian nyiarkeun versi anyar tina waralaba Transformers
Judul anu ayeuna namina
Jalan caritana ngagabungkeun unsur ti Transformers G1 sareng Transformers film versi 2007
Di Indonésia, serial TV ieu mulai asup tanggal 2 Juli 2008, disiarkeun di RCTI
Teras tanggal 8 Oktober 2008 serial ieu ngalih ka GlobalTV
Gaya nuklir kuat nyaéta gaya dasar anu pangkuatna ti antara opat gaya dasar nu aya di alam
Gaya ieu ngajaga quark sangkan tetep kaiket dina jero proton jeung neutron, sarta ogé sangkan proton jeung neutron tetep aya dina jero inti atom
Gaya nuklir lemah nyaéta salah sahiji ti antara opat gaya dasar nu aya di alam
Gaya ieu disebut lemah lantaran kuat médanna 1011 leuwih leutik batan kakuatan gaya éléktromagnétik sarta 1013 leuwih leutik batan gaya kuat
Éfék gaya nuklir lemah anu paling dipikawanoh nyaéta "beta decay" ("luruh"na sinar béta) ti neutron-neutron dina inti atom)
Pokémon (Pocket Monster) nyaéta nami pikeun salah sahiji carita fiksi anu franchisena dipimilik ku Nintendo
Nu nyieun Pokémon namina Satoshi Tajiri
Pokémon mimiti kaluar taun 1995, teras ti dinya, caritana mekar pisan
Ayeuna Pokémon janten salah sahiji tina tilu franchise laris dunia anu masih diupdate numutkeun zaman (dua deui nyaéta James Bond sareng Transformers)
Nami Pokémon mangrupa nami romanisasi tina Pocket Monsters (ポケットモンスター, Poketto Monsutā)
Panyebutan Pokémon dina bahasa Inggris antara kata singular sareng plural euweuh bédana
Spesies Pokémon sampai taun 2008 tos aya 493 jenis
Konsép asli tina Pokémon, sapertos nu muncul dina vidéo game jeung sadaya fiksional Pokémon sacara umum, nyaéta ngumpulkeun sareng ngoleksi sadaya jenis Pokémon, basisna tina ngoleksi gegeremet, anu pernah di pikaresep ku Satoshi Tajiri sawaktos anjeunna masih alit
Dina vidéo game, pamaen disebut sabagai Pokémon Trainers
Tujuan Pokémon Trainers secara umum nyaéta ngumpulkeun Pokémon jeung ngumplitkeun Pokedex, sebuah ensiklopedia elektronik anu eusina kumplit ti batan buku cetak
Sadaya hal éta aya dina sakabéh seri Pokémon franchise, termasuk dina vidéo game, anime, manga, sareng trading card
Versi orsinil Pokémon game nyaéta hiji RPG Jepang kalawan sababaraha elemen strategi, nu dijieun Satoshi Tajiri pikeun Game Boy
Ayeuna tos seeur seri vidéo game Pokémon anu sumebar di pasaran
Ti mimiti hideung bidas nepi ka digital 3-D nu aya warnaan, konsép orsinil sapertos nu dibabarkeun di luhur masih tetep dipertahankeun
Franchise game Pokémon generasi kahiji nyaéta Pocket Monsters Aka and Midori ("Red" and "Green", dina versi bahasa Inggris) pikeun Game Boy di Jepang
Teras disampurnakeun janten Pokémon Red dan Blue keur dirilis secara internasional dina kaping 30 September 1998
Versi remake tina éta game dinamian Pokémon Yellow: Special Pikachu Edition, jumlah spesies nu aya di G1 nyaéta 151 spesies, ti mulai Bulbasaur sampai ka Mew
Pokémon G2 dirilis taun 2000, nami vidéo gamena Pokémon Gold and Silver keur Game Boy Color
Versi remakena dinamian Pokémon Crystal nu diluncurkeun kemudian
G2 Pokémon ngamuat 100 spesies anu anyar, ti mimiti Chikorita sampai ka Celebri
Di versi ieu mulai diterangkeun nami region
Keur Pokémon G1 dinamian Kanto, sedang pikeun Pokémon G2 dinamian Johto
Generasi katilu Pokémon dimimitian taun 2003 ku dirilisna Pokémon Ruby and Sapphire keur Game Boy Advance
Sapertos biasana, aya versi remake nu teras dinamian Pokémon Emerald
Salain ti eta, versi remake lain dirilis nu basisna ti Pokémon G1, nyaéta Pokémon FireRed and LéafGreen
Di versi anu teras disebat Advanced Generation ieu, jumlah Pokémon ditambihan deui 135 jenis
Mimitina ti Treecko, jeung diahiran ku Déoxys
Kalemahanna dina game Pokémon Ruby and Sapphire, ngan saukur 202 spesies Pokémon nu tiasa ditewak ku urang sabagai pemaen game
Sisana teu tiasa, kecuali mun anjeun nganggo kode licik (game shark)
Generasi kaopat Pokémon dimimiti taun 2006 ku dirilisna Pokémon Diamond and Péarl keur Nintendo DS
G4 nganggo setting carita di region Sinnoh
Pokémon nu ditambihkeun aya 107 spesies (dimimitian tina Turtwig jeung ditungtungan ku Arceus), nepi ka ahirna jumlah Pokémon ayeuna aya 493 spesies
Versi remake tina Diamond and Péarl nyaéta Pokémon Platinum
Aspek utama nu masih teras aya dina serial Pokémon versi game — ti mimiti Pokémon Red and Blue dina Nintendo Game Boy nepi ka Nintendo DS game, Pokémon Diamond and Péarl — nyaéta pamilihan hiji tina tilu Pokémon anu berjenis berbéda
Saterasna ha lieu disebat Pokémon starter
Tilu jenis Pokémon anu aya téh nyaéta Pokémon jenis rumput, jenis seuneu, jeung jenis cai
Kebalikan pikeun Pokémon Yellow anu nganggo Pikachu pikeun starter
Samentara rival urang di Pokémon Yellow nganggo jenis Pokémon seuneu nu namina Eevee
Dalam media lain
Serial TV sareng film téater Pokémon mangrupa versi pengembangan tina seluruh seri vidéo game Pokémon
Dina serial Pokémon G1, Ash meunang Pokémon Pikachu, benten sareng dina vidéo game Pokémon Red dan Blue, di mana anu janten starter nyaéta Bulbasaur, Charmander, jeung Squirtle
Ash teras meunang rerencangan anu namina Brock sareng Misty
Tim ieu bertahan hingga G2
Di G3 Misty digentoskeun ku May sareng ditambihan ku raina May anu namina Max
Di Pokémon G4, Ash jeung Brock pergi ke Sinnoh, di mana di lain tempat, May sareng Max angkat ka Johto
Di Sinnoh, Ash meunang rerencangan anyar anu namina Dawn
Bijanggut (Mentha arvensis) nyaéta spésiés "Mentha" pituin wewengkon haneut Éropa jeung Asia kulon jeung tengah (wétaneun Himalaya jeung Siberia wétan)
Ieu téh terna taunan nu jangkungna 10–60 cm
Daunna papasangan patotonggong, basajan, panjangna 2–6,5 cm, lébarna 1–2 cm, buluan
Kembangna bungur pias (kalan-kalan bodas atawa kayas), panjangna 3–4 mm
Aya genep subspésiés bijanggut: "Mentha canadensis", dulur deukeut bijanggut, ku sabagian ahli dianggap saspésiés béda variétas: "M. arvensis" var
"glabrata" Fernald (kapanggih di Amérika Kalér) jeung "M. arvensis" var
ex L. H. Bailey (kapanggih di Asia wétan)
Ku masarakat Sunda, sacara tradisional bijanggut sok dipaké natambaan nu anyar ngajuru
Bijanggut ogé mibanda pangaruh "farmakologis" kayaning : "astringent", "antipiretik", "carminative" sarta "antispasmodika"
Bisa digunakeun pikeun ngubaran kasakit "ayan, karminatif, bronkhitis", batuk, asup angin, gangguan datang bulan "peradangan" dina beuteung, diaré, lieur, sesek napas (eungap), "insominia", sarta "diaforetik"
Farmakologi (Yunani Kuna , "pharmakon", "ubar"; jeung , "-logia") téh ulikan peta ubar, nyaéta ulikan ngeunaan interaksi nu lumangsung antara organisme hirup jeung bahan kimia éksogén nu nimpah fungsi biokimia normal
Ieu ulikan ngawengku kandungan jeung pasipatan, interaksi, toksikologi, terapi, jeung larapan médis sarta kamampuh antikuman ubar-ubaran
Farmakologi teu sarua jeung farmasi, nu dipaké pikeun nyebut profési
Farmakologi ulukutek dina cara interaksi ubar jeung sistem biologis ngarah mangaruhan fungsina, ulikan ngeunaan ubar, ngeunaan réaksi awak mun dibéré ubar, asal-usul ubarna, watekna, sarta pasipatanana
Farmakologi salaku élmu kimia dipraktékkeun ku farmakolog, anapon subdisiplinna, nyaéta
És krim, éskrim, atawa krim és (Ing
ice créam nu asalna tina iced créam) nyaéta katuangan beku nu dijieun tina produk susu, nyaéta susu jeung krim, dicampur bungbu jeung pangamis
Ieu campuran ditiiskeun sabari digalokeun maké "mixer" lalaunan ngarah henteu ngahasilkeun kristal és badag
Di AS, éskrim nu katelah "Philadelphia style" dijieun tina krim, gula, jeung bungbu rasa (bungbuahan)
Nu séjénna, éskrim "Prancis", dijieun maké endog
Léased line nyaéta saluran hubungan telepon permanén antara dua titik nu disadiakeun ku pausahaan télékomunikasi publik
Umumna, "leased line" dipaké lamun aya kabutuhan komunikasi data jarak jauh nu kudu dilakukan tuluy tinuluy
"Leased line" mibanda hambalan tarif nu gumantung kana rubakna jalur data ("rubak pita") nu bisa dikirimkeun ngaliwatan "leased line" éta
Dina élmu-élmu fisik, beurat hartina ukuran gaya gravitasional anu niban ka hiji barang
Dina beungeut Marcapada, gravitasi kurang leuwihna sarua (konstan), antukna beurat hiji barang sacara kasar sarua jeung massana
Beurat rélatif di Bumi, Bulan, jeung planét lianna
Di handap ieu dibéréndélkeun percepatan gravitasi komparatif dina beungeut Panonpoé, Bulan, jeung sababaraha planét
Nu dimaksud "beungeut" nyaéta puncak-puncak awan raksasa gas (Yupiter, Saturnus, Uranus, jeung Néptunus)
Pikeun Panonpoé, beungeutna nyaéta fotosfir
Plasma getih nyaéta komponén cairan dina getih, tempat suspénsina sél-sél getih
Plasma dina getih téh 55% tina volumena, nu diwangun ku cai (90% volume) jeung protéin, glukosa, faktor koagulasi, ion mineral, hormon, jeung karbon dioksida (plasma téh média utama angkutan hasil ékskrési)
Plasma getih bisa diala ku cara basajan: getih seger diputer dina séntrifusa nepi ka sél-sélna ngendap dina dasar tabung
Plasma dibédakeun jeung sérum, sabab sérum mah geus teu boga fibrinogén jeung faktor-faktor koagulasi
Plasma beku seger
Plasma beku seger ("fresh frozen plasma", FFP) disiapkeun tina hiji unit getih nu diala ti hiji jalma
Plasma nu dibekukeun dina suhu (-40F) bisa disimpen sapuluh taun ti titimangsa disedotna
Istilah FFP kadang dipaké pikeun sakabéh produk plasma beku anu bisa ditransfusikeun, kaasup nu teu luyu jeung baku FFP
FFP ngandung sakabéh protéin jeung faktor koagulasi nu aya dina getih
Hémofilia atawa hémofili (Yun
"haima" "getih" jeung "philia" "micinta") nyaéta kelompok cacad genetik nu ngabalukarkeun awak jadi teu mampuh ngatur bekuna getih
Nu paling ilahar nyaéta Hémofilia A, balukar tina euweuhna faktor VIII
Hémofilia B disababkeun ku kakurangan faktor IX
Frékuénsi kajadian Hémofilia A kira-kira 1 dina 5.000–10.000 kalahiran lalaki, sedengkeun kajadian Hémofilia B leuwih saeutik (1 dina 20.000–34.000 kalahiran)
Balukar cacad kromosom X ieu ampir sakabéhna némbongan di lalaki, najan gén anu cacadna diturunkeun ti indung
Hal ieu ku sabab Wanoja mah boga dua kromosom X, sedengkeun lalaki mah ukur hiji, antukna teu boga 'cadangan'
Ieu kakurangan génétik ngabalukarkeun asorna kadar faktor koagulasi dina plasma getih pikeun lumangsungna koagulasi anu normal
Nalika saluran getih ngalaman tatu, éta tatu bisa katutup, tapi euweuhna faktor koagulasi ngabalukarkeun teu kabentukna fibrin nu nguatkeun bekuan getih
Ku kituna, nu nandangan hémofilia getihanana biasa wae, teu kaleuleuwihi, ngan lila garingna
Di nu parna, tatu leutik waé bisa teu cageur-cageur dina itungan poé, minggu, atawa bulan
Mun tatuna di bagian vital, misalna otak atawa jero sandi, hal ieu bahya pisan
Kromosom X nyaéta salah sahiji ti dua kromosom nu nangtukeun kelamin dina lolobana spésiés sato, kaasup manusa (nu hiji deui nyaéta kromosom Y)
Ieu mangrupa bagian ti sistem panangtuan kelamin XY jeung sistem panangtuan kelamin X0
Ieu kromosom dingaranan kitu dumasar kana kaunikanana anu kapanggih ku para panalungtik baheula
Tina X, mangka kromosom anu hiji deui dingaranan Y nuturkeun urutan aksara Latén
Kromosom X X mangrupa salah sahiji ti 23 pasangan kromosom homolog dina inti sél awéwé
Kromosom X diwangun ku 153 juta pasang basa, ngawengku 5% total DNA dina sél awéwé, sarta 2,5% dina sél lalaki
Normalna, unggal jalma boga sapasang kromosom kelamin dina unggal sélna
Wanoja boga dua kromosom X, sedengkeun lalaki boga hiji kromosom X jeung hiji kromosom Y. Boh wanoja atawa lalaki diwarisan hiji kromosom X ti indungna, sedengkeun nu hiji deui (pikeun wanoja) diwariskeun ti bapana
ku sabab bapana nampa kromosom X ti indungna, mangka hiji wanoja boga hiji kromosom X ti indungna sarta hiji ti nini ti bapana
Kromosom X ngandung kira 2000 gén (bandingkeun jeung kromosom Y nu ukur ngandung 78, tina kira 20.000-25.000 gén dina génom manusa
Cacad genetik alatan mutasi dina gén dina kromosom X katelahna `"X-linked"`
Najan kasebutna kromosom kelamin, gén-gén anu aya dina kromosom X lolobana euweuh patalina jeung panangtuan kelamin
Dina mangsa awal kamekaran janin awéwé, salah sahiji kromosom X sacara acak tur permanén diteuaktifkeun di ampir sakabéh sél somatik (sél salian ti endog jeung spérma)
Ieu fénoména katelahna inaktivasi-X atawa lyonisasi, sarta ngahasilkeun awak Barr
Inaktivasi-X ngajadikeun awéwé sarua jeung lalaki dina hal fungsi kromosom X-na
Kromosom X téh carang gén, lolobana ukur ségmén ulangan DNA nu teu nyandi protéin atawa fungsi nu geus kanyahoan
Nu nyandi protéin fungsional ukur 1,7% ti sakujurna, nu masing-masing génna kaitung parondok dibandingkeun rata-rata gén manusa
Dina kromosom X, aya kira 10% gén anu tumali jeung kulawarga gén "CT" (disebut CT ku sabab nyandi marka nu aya dina sél tumor (di pasén kangker, "cancer") jeung dina téstis (nu waluya)
Gén-gén CT nu aya dina eu kromosom téh 90%-na ti sakabéh gén CT nu aya dina génom manusa
Ku lobana kitu, aya hipotésis yén gén-gén ieu (ku kituna kromosom X ogé) tumali jeung évolusi manusa lalaki
Sindrom lalaki XX kaitung cacad anu langka pisan, balukar tina rékombinasi bagian SRY ti kromosom Y kana kromosom X
Piagam Madinah atawa Konstitusi Madinah () nyaéta piagam formal kasapukan antara Muhammad jeung suku-suku/kelompok sarta rundayan-rundayan gedé nu matuh di Yatsrib (ka dieunakeun katelah Madinah), utamana Muslim, Yahudi, jeung pagan, nu dijieun kira taun 622.. Di dinya dituliskeun ngeunaan dipungkasna papaséaan antarsuku Aus jeung Khazraj di Madinah, anu salajengna dituturkeun ku sababaraha hak jeung kawajiban pikeun masarakat Muslim, Yahudi, jeung pagan sangkan ngahiji dina
Yahudi, jeung pagan sangkan ngahiji dina hiji masarakat-Umat
Nepi ka kiwari, euweuh kasapukan ngeunaan titimangsa ieu piagam, tapi sacara umum mah para sarjana satuju yén ieu piagam dijieun teu lila sanggeus hijrah ti Mekah taun 622
Ieu sacara éféktif ngadegkeun nagara Islam, anu di antara katangtuanana nyaéta ngeunaan kaamanan masarakat, kabébasan boga ageman, peran Madinah salaku tempat suci (ngeureunan peperangan), kasalametan wanoja, hubungan raket antarsuku di Madinah, sistem pajeg pikeun ngarojong masarakat dina mangsa aya bancang pakéwuh, aturan-aturan ngeunaan hubungan pulitik jeung kakawasaan luar, sistem jaminan kasalametan pikeun unggal jalma, sistem pangadilan pikeun mémérés sengkéta, sarta ngatur diyat (gaganti kisos)
Dina taun-taun panungtungan di Mekah, Muhammad kadatangan utusan salaku wawakil ti sababaraha golongan Madinah
Éta utusan mundut anjeunna sangkan jadi pamingpin pikeun sakabéh masarakat
Di Yatsrib, salila saratus taun Arab jeung Yahudi teu weléh pagétréng
Kisos teu anggeus-anggeus, jangji damé bolay waé, pamustunganana kalah sakabéh suku ngilu paséa (Perang Bu'ats
Para pamingpin suku sapuk mundut Muhammad jadi panengah pikeun maranéhna, kalawan jaminan anjeunna bakal dijaga kasalametanana
Sanggeus hijrah ka Madinah, Muhammad nyusun "Piagam Madinah", "ngadegkeun hiji federasi" di antara dalapan suku/kelompok urang Madinah jeung Muslim nu hijrah ti Mekah, nu ngatur hak jeung kawajiban sakabh rahayat sarta hubungan antarkelompok di Madinah (kaasup antara masarakat Muslim jeung masarakat lianna, utamana Yahudi jeung 'Ahli Kitab' lianna)
Para sarjana henteu kungsi manggih dokumén/naskah aslina, tapi ngarujuk ka sababaraha vérsi anu aya dina sababaraha rujukan Muslim bihari, utamana dina naskah "Sirah Rosululloh" karya Ibnu Ishaq jeung "Kitabul Amwal" karya Sayyid al-Nas jeung Abu 'Ubaid
Ku para ahli, duanana dianggap oténtik
Ceuk Bernard Lewis, Piagam Madinah teu sarua jeung perjangjian modél jaman ayeuna, tapi mangrupa wawar atawa proklamasi unilateral ti Muhammad
Anu matak kataji, ieu konstitusi ngasupkeun Yahudi ka jero Umat
Yahudi jadi samasarakat jeung Muslim, padahal agamana séwang-séwangan
Sarjana hukum L. Ali Khan nyebutkeun yén Piagam Madinah téh kontrak sosial nu diturunkeun tina kasapukan, lain tina "fictional state of nature" atawa "veil of ignorance"-na John Rawls
Ieu kontrak diwangun dina konsép hiji masarakat anu rupa-rupa sukuna tapi hirup dina kakawasaan Pangéran
Muhammad Tahirul Qadri nyusun buku nu dijudulan "Constitutional Analysis of the Constitution of Madina", nu medarkeun analisis Piagam Madinah
Anjeunna ngategorikeun artikel-artikelna dumasar konstitusi hukum modéren
Piagam Madinah ogé ngalembagakeun cara damé pikeun ngahijikeun kahirupan masarakat tanpa kudu asimilasi jadi hiji ageman, basa, atawa budaya
Dina "Encyclopedia of Islam", Welch nyebutkeun "The constitution reveals his Muhammad's great diplomatic skills, for it allows the ideal that he cherished of an ummah (community) based clearly on a religious outlook to sink temporarily into the background and is shaped essentially by practical considerations."
Inti tina konsép umat ("ummah") nyaéta konfederasi pulitik, nu di Arab jaman bihari mah taya lian ti téokratik, tapi minculak ku sabab ayana rupa-rupa ageman
Serjéant nyebutkeun yén hal ieu henteu anéh, sabab ti saméméh Islam gé aya masarakat Kurés narima lambang-lambang Kristen dina Ka'bah
Non-Muslim nu kawengku dina umat boga sababaraha hak:
= Lakonet = Ingsun miwiti andhalang Wayang ingsun minangka citra Layarmaya jagat pramudhita Ingsun ki dhalangmaya Pirantiningsun multimedia = Bubuka = Murwa anu aya di luhur téh dicatet tina situs http://wayangcitra.blogspot.com, hiji situs wayang di duniamaya anu diasuh ku Ki Harsono Siswocarito, kawit November 2007
Situs ieu nyanggakeun genre-genre enggal wayang, nyaéta lakonet, wayang visual, wayang digital, wayang grafis, wayang animasi, sareng wayang interaktif
Nanging dina seratan ieu genre anu bade dibahas namung lakonet, utamana anu magepokan sareng konsép estetikna.Anu dimaksad konsép estetik lakonet dina judul seratan ieu nyaéta gagasan-gagasan ngenaan kaendahan anu aya dina lakonet
Sedengkeun anu dimaksad tegangan antara tradisi sareng inovasi nyaéta konsép estetik anu dumasar kana gagasan-gagasan kaendahan tradisional sareng gagasan-gagasan kaendahan modérn
= Hartina Lakonet = Lakonet mangrupi gabungan tina tembung "lakon" (carita wayang) sareng tembung "net" (Internet)
Sebatan ieu didamel ku Ki Harsono Siswocarito kangge nami lahirna hiji genre enggal wayang anu dipublikasikeun dina Internet
Lakon mangrupi genre sastra wayang lampahan kangge pagelaran, sedengkeun internet nyaéta mediamaya online anu nyambung sacara global
Mungguh ti eta, lakonet hartosna lakon anu dipagelarkeun dina mediamaya internet
= Konsep Estetik Lakonet = Konsép estetik lakonet mangrupi tegangan antara tradisi sareng inovasi
ku kituna, lakonet dumasar kana konsép estetika tradisional sareng estetika inovatif
Sacara tradisional, konsép estetik lakonet salaku hiji genre enggal wayang dumasar kana sastra padalangan
Nanging, sacara inovatif, konsép estetik lakonet gaduh tegangan sareng tradisi éta kangge nyiptakeun inovasi-inovasi enggal
Tegangan antara tradisi sareng inovasi ieu anu janten dadasar konsép estetik lakonet
= Sastra Padalangan = Sastra Padalangan mangrupi rekabasa dalang dina seni pagelaran wayang
Sastra padalangan mangrupi murwa atawa pelungan (suluk bubuka padalangan), nyandra janturan (deskripsi jejer adegan wiwitan) sareng pocapan (narasi adegan), suluk (puisi padalangan), antawacana (dialog wayang), sabetan (basa awak wayang), sora (sora, celotehan, sareng onomatopi), tembang (lalagon), mantra (puisi magis), sareng lakon (carita wayang)
= Murwa = Murwa mangrupi suluk bubuka dina pagelaran wayang
Padalangan Jawa Timur ngangge nami pelungan; padalangan Jawa Tengah ngangge nami ilahengan; sareng padalangan Jawa Barat ngangge nami murwa
Di handap ieu conto murwa pondok padalangan Jawa Barat
Kembang sungsang binang kunang Cahaya nira kadya gilang gumilang Murwa panjang di handap ieu ti padalangan Jawa Barat
Adam adam babuh lawan Ingkang ngagelaraken cahya nur cahya Dangiang wayang wayanganipun Perlambang alam sadaya Semar sana ya danar guling Basa sem pangangen-angen Mareng ngemaraken Dzat Kang Maha Tunggal Wayang agung wineja wayang tunggal Wayang tunggal Dina lakonet Ki Harsono Siswocarito, murwa anu asalna tina sastra padalangan dimodifikasi janten bentuk enggal
Di handap ieu conto-conto murwa dina lakonet-lakonetna
Langit kelir tabir Gusti Tabire ya wong ngawayang Wayang manut maring dalang Dalange murba ing wayang Kelire ayon sabita Gusti Sareng Kembang sungsang cahya kunang Kadia soca lintang gilang gumilang Tembang hyang pangreka dalang Dadia piwulang wong ngawayang Sareng oge Dene utamaning nata Berbudi bawa laksana Dene utamaning praja Adilmakmur paramarta = Nyandra = Nyandra mangrupi deskripsi adegan anu ngangge basa prosa dina pagelaran
anu ngangge basa prosa dina pagelaran wayang
Aya dua jenis nyandra: janturan sareng pocapan
Janturan mangrupi deskripsi adegan anu diiringan gamelan; sareng pocapan mangrupi narasi adegan tanpa iringan gamelan
Dumasar kana padalangan Jawa Barat, Ki Harsono Siswocarito ngamodifikasi janturan anu dicatet tina lakon Jaya Renyuan garapan ki dalang Dede Amung Sutarya
Suh rep data pitana
anenggih wau kocapa negara ing pundi ingkang kaeka adi dasa nama purwa, eka sawiji adi linuwih dasa sapuluh nama iku panjenengan purwa nami wiwitan
Sandyan katah titahing dewa kasongan ing akasa, sinangga ing pertiwi, kaideng ing samudra, tebih ing parang muka, dasar negara Dwarawati silokane jero tancebe, jembar laladane, gedé obore, duwur kukuse, padang jagate, adoh kakoncarane
Sigeg ingkang murweng kawi paparab kang dadi nalendra, inggih kang ngarenggani pura, jejeneng Sri Maha Batara Kresna ya Prabu Jenggalamanik, Prabu Harimurti, Prabu Padmanaba, Prabu Basudewaputra, saweg dipunadep dening ingkang rayi Arya Setiyaki lan ingkang raka Patih Udawa
Sreg tumeluk kaya kuncim pertala mukanipun sarta kadiya tata malih krama paningalipun Padmanegara lan Udawa saking ajrih dateng pangkonan
Samya prapta ngabiyantara, jajar denira pinara
Nyandra dina lakonet dimodifikasi janten bentuk anu pondok sapertos conto di handap
MERCUKUNDA, SURALAYA.—Maharaja Tri-buwana Sang Hyang Otipati Pramesti Guru Jagatgirinata ya Sang Hyang Manikmaya maharaja diraja jagat pramudita calik dina singgasana Dampar Kencana lemek babut permadani sutra rerenda permata tinaretesing sosoca dipunadep dening para dewa pemuka triloka samiya pada jajar denira pinara
Sareng di handap ieu hiji conto anu leuwih pondok deui
ASTINA.—Para Kurawa nuju badami sareng Jendral Baladewa, Presiden Mandura, ngarem-bag masalah musibah negara
= Conto Pocapan = Pocapan mangrupi nyandra tanpa iringan gamelan kangge nyarioskeun kajadian dina adegan
Di handap ieu hiji conto pocapan dina lakon Jaya Renyuan garapan ki dalang Dede Amung Sutarya
Padmanegara nyandak dua hulusapu bade dicipta ku Kresna
Atuh Kresna rep sidakep ana sinuku tunggal babakane caturdriya--catur papat, driya angen-angen, sir budi cipta kalawan rasa
Pangambung teu diangge ngangse; soca teu diangge ningal; cepil teu diangge ngarungu; baham teu diangge ngucap lir ibarat anu paeh ngadeg, nanging bentena pedah ngangge ambegan
Dina lakonet, pocapan ogé dimodifikasi janten bentuk anu pondok sareng mangrupi baris-baris puisi
Di handap ieu conto-contona
Siapsiaga para dewa Basmi mala Triloka
Sareng di handap ieu hiji conto pocapan anu puitis
= Suluk = Suluk mangrupi citra anu ditembangkeun ku ki dalang dina pagelaran wayang
Di handap ieu conto suluk tina padalangan Jawa Barat
Conto 1 Saur nira tandana panjang Sinenggih sabda ya uninga lawan Sabda ya uninga lawan Sauri nira tandana panjang sinengih Sabda uninga wis mama Ulun layu dening sekti ala bakti dening asih Ya ding asih Wong asih ora katara Conto 2 Betet ijo Kepodang ulese kuning Abang manuke wulung kadya wowor Sandang rawit puter gemeke ya lurik-lurik Dadanira kinuwungan ya kinuwungan Kadya bocah ngangge
kinuwungan ya kinuwungan Kadya bocah ngangge kakalung Ningsor waringin wulung Conto 3 Sri tinon ing pasewakan Busana manekawarna Murub mubyar cahayanira Kadya kunang-kunangan Sri tinon ing pasewakan Busana manekawarna Murub mubyar socanira Kadya parada tinabur Kadya kunang-kunangan Sekar wijaya kusuma lawan Dina lakonet, suluk dimodifikasi janten sajak couplet
Di handap ieu conto suluk dina lakonet Ki Harsono Siswocarito
Siaptegap sang Dursasana Panglima pasukan Astina
Kurawa menyerbu kampus Mahasiswa bikin mampus = Antawacana = Antawacana mangrupi dialog antartokoh wayang
Sedengkeun antawacana antara tokoh wayang sareng nayaga, wirasuara, atawa juru kawih disebat dialog samping (aside)
Antawacana biasana disanggakeun saparantos pocapan
Di handap ieu conto dialog dina lakon Jaya Renyuan garapan ki dalang Dede Amung Sutarya
Kresna: Eladalah, Yayi, Yayi Setiaki
Setiaki: Kaula nun
Kresna: Kakang Patih Udawa
Udawa: Lo, lo, lo, Hahahah… pun kakang Patih Udawa
Kresna: Marajeng ka payun calikna
Setiaki: Ti payun anu kapihatur pun rayi nyanggakeun sembah pangabakti mugiya ditampi
Kresna: Sembah Rayi ditampi kudua panangan kiwa kalawan tengen, disimpen di luhur dina embun-embunan, di handap dina pang-konan, dicatet dina tungtung emutan anu teu keuna kuowah gingsir
Setiaki: Ngahaturkeun nuhun
Kalih perkawisna— Kresna: Kumaha, Yayi
Setiaki: Bilih aya kalepatan ageng sumawanten alit, agung cukup lumur, neda jembar hapunten anu diteda
Kresna: Perkawis kalepatan sok bujeng ku aya basana menta dihampura, sanaos teu aya basana akang parantos jadi lautan hampura kana kalepatan sampean, Yayi
Di handap ieu conto antawacana dina lakonet
Bima: Para Profesor sing dakurmati
Apa para sedulur kabeh padha kuciwa karo tumindake bala Kurawa
Nanging dianggap banyolan we
Toh tiasa ngabela diri
Pulasia: Huahaha… bener
Gempuran éta teu aya hartosna kangge biomacrobot karyarekayasa kaula
Estibanda: Oge kangge monsterobot ka payun tiasa ngabedahbubrah éta mamala
Maningrat: Dasar Kurawa
Wayang mbeling model kitu kumawani gumasep
Maruta: Perlu dihajar, Prof
Naha ari elmu panemu téh ngan aya di Universitas Negeri Sokalima wungkul, teknologi ngan aya di Universitas Talkanda
Umaing rasa aing
Tumindake militer Astina perlu dibales
Siapke balayuda biomacrobot lan monsterobot kanggo ngajurmumur balamala Astina
= Sabetan = Sabetan nyaéta gerak wayang anu mangrupi tarian, lakuan, sareng lagaan
Tarian nyaéta gerak wayang anu diiringan tembang sareng gamelan
Lakuan nyaéta gerak wayang anu diiringan kecrek atawa kendang wungkul
Sedengkeun lagaan nyaéta gerak wayang dina paperangan anu diiringan gamelan atawa diiringan kecrek sareng kendang
Dina lakonet, sabetan disanggakeun ngangge adegan action
RIMBAMALA.—Mintaraga aduyuda sareng bala Manimantaka
S-saha s-sia?” “Dawala, sikat yu!” “Soklah!”—(Duk
Kaladurga, Kaladurjana, Kaladuraksa, Kaladurmala, Kalastuwila, Kala-daksa, Kaladarba, Kalagarba, Kaladuskerta, Kaladusta, Kaladursila—majuserbu!” “Reng, embat granat!” + “Okelah!”—(Plas!)
= Sora = Sora nyaéta kocéakan, jeritan, aduhan, tobatan, atawa sora tiruan anu disebat onomatopia
Sora mangrupi palengkap sabetan lagaan
Di handap ieu conto sora dina lakonet Ki Harsono Siswocarito
“E-e-babo-babo… Gog—aya p-panjalajah r-rimba Pringgadingacala
Jendral Arjuna!” “E-e-babo-babo… s-serbu!”—(Clap!)—“C-ciaat!”—(Dez
)—“Hugk-khoeekh uhuooo… m-modar a-aing, Gog!”—(Bruk!)
“Cakil paeh, Lung!” “Keun wae, Gog!” “Grr-babo-babo, keparat
Hareupan kaula Dityakala Badaisegara
Heh, kanca-kanca: Pragalba, Rambutgeni, Padasgempal, Jurang-rawah, Buta Ijo, Buta Terong, Buta Endog—hayu urang koroyok tuh si perwira keparat!” “C’mon!” + “OK!” + “Move!” “Satu, dua, tilu
Mampuz zadaya!” + “Benel
Ayo lumpat, Mas!” (Jleg
)—“Eureun!” “Zaha zia
Kenalan—aing Mr George
Yez, Mr Joz!” “Busyet
Ginding teuing geuning ieu Buta—make nama beken sagala
Silaing kalah, Reng.” “Em… sia saha, Pelo?” “Mistel Gabliel
Ayo mantog ah
Ulah ngulusan jalma teu benel!”—(Bugh
Main pelmak deui
Blantem-blantem, tapi spoltif
Ngawul sia mah!” (Dor-dor
)—“Beres, Gong!” = Tembang = Tembang mangrupi lalaguan anu dihaleuangkeun ku sinden, wirasuara, atawa dalang
Tembang wiwitan pagelaran wayang dihaleuangkeun ku sinden
Tembang iringan pagelaran dihaleuangkeun ku sinden sareng wirasuara
Tembang dina adegan Limbukan sareng Gara-gara dihaleuangkeun ku dalang anu ngangge kolaborasi sareng sinden atawa bintang tamu